CELEX: E2020P0001
Language: da
Date: 2020-03-03 00:00:00
Title: Anmodning om en rådgivende udtalelse fra EFTA-Domstolen indgivet af Norges Høyesterett den 3. marts 2020 i sagen Abdulkerim Kerim mod den norske regering (Sag E-1/20) 2020/C 218/08

2.7.2020   
            
            
               DA
            
            
               Den Europæiske Unions Tidende
            
            
               C 218/13
            
         
      Anmodning om en rådgivende udtalelse fra EFTA-Domstolen indgivet af Norges Høyesterett den 3. marts 2020 i sagen Abdulkerim Kerim mod den norske regering
      (Sag E-1/20)
      (2020/C 218/08)
      Norges Høyesterett har ved skrivelse af 3. marts 2020, som indgik til EFTA-Domstolen den 3. marts 2020, anmodet om en rådgivende udtalelse om nedenstående spørgsmål i sagen Abdulkerim Kerim mod den norske regering:
      Hvilke kriterier bør danne grundlag for afgørelsen af, om der foreligger et proformaægteskab, der falder ind under misbrugsreglen i artikel 35 i direktiv 2004/38/EF? Det vil være nyttigt, hvis EFTA-Domstolen navnlig kunne udtale sig om følgende punkter:
      
                  a)
               
               
                  Har EØS-borgerens subjektive bevæggrund for at indgå ægteskabet nogen betydning for afgørelsen af, om der foreligger et proformaægteskab?
               
            
                  b)
               
               
                  Såfremt tredjelandsstatsborgerens bevæggrunde er den afgørende faktor ved afgørelsen af, om der foreligger et proformaægteskab i direktivets forstand, er det da et krav, at tredjelandsstatsborgerens ønske om at opnå en opholdsret var det eneste formål med at indgå ægteskabet, eller er det tilstrækkeligt, at det var hovedformålet?